James McAvoy

**James Andrew McAvoy** (Glasgow, Škotska, 21. april]] 1979) škotski je glumac, najpoznatiji po ulogama u filmovima *Posljednji škotski kralj*, *Okajanje* i *Tražen*. Zapaženu ulogu ostvario je i u britanskoj televizijskoj seriji *Besramnici*.

### Biografija 
Jamesovi roditelji su se rastali kad je njemu bilo sedam godina i tada odlazi živjeti s majčinim roditeljima. Kao dijete, pohađajući katoličku srednju školu, razmišlja o tome da se zaredi, a kasnije i o odlasku u mornaricu. Sestra Joy pjevačica je u škotskom ženskom bendu Streetside. Nakon odrastanja u Glasgowu McAvoy se s 20 godina seli u London.

Svira klavir, gitaru i bubnjeve te pjeva. Veliki je obožavatelj nogometa i navija za Glasgow Celtic. U slobodno vrijeme čita znanstvenu fantastiku, a najdraži film iz djetinjstva mu je Spielbergov *The Goonies*.

### Karijera 
James McAvoy je 2000. diplomirao na *Kraljevskoj škotskoj akademiji muzike i drame* (Royal Scottish Academy of Music and Drama), uglednom škotskom pozorištu, a prvi put se na filmu pojavljuje 1995. u trileru *The Near Room*. Na međunarodnu se scenu probio malom ulogom u mini seriji *Združena braća*, filmski producenta Stevena Spielberga, a prvu glavnu međunarodnu ulogu, lik Leta Atreidesa II, ostvario je 2003. u američkoj mini seriji *Children of Dune*. Uloga Stevea McBridea u hvaljenoj britanskoj televizijskoj seriji *Shameless* donosi mu nominaciju za najboljega debitanta u humorističnoj tv-seriji. Na snimanju upoznaje svoju sadašnju suprugu Anne-Marie Duff, britansku glumicu irskoga porijekla. U dječjem filmu *Narnijske kronike: Lav, vještica i ormar* pojavljuje se u ulozi fauna Tumnusa.

*Posljednji škotski kralj*, snimljen 2006, velika je prekretnica za mladoga škotskog glumca. U njemu glumi bok uz bok s Forestom Whitakerom, dobitnikom Oscara za glavnu mušku ulogu u dotičnome filmskom ostvarenju. Riječ je o adaptaciji Fodenova romana *The Last King of Scotland*, temeljena na stvarnim događajima u Ugandi za vrijeme diktature predsjednika Idija Amina 70-ih godina 20. vijeka. McAvoy je utjelovio lik izmišljenoga škotskog doktora Nicholasa Garrigana, Aminova ličnog liječnika. Ova mu je filmska uloga donijela čak četiri nominacije za najboljega glumca.

Iste godine, 2006, McAvoy je snimio još dva filma u kojima ima glavnu ulogu. To su komedija *Starter for Ten* te romantična komedija *Penelope*. Radnja filma *Starter for Ten* smještena je u 1985. i prati (ne)zgode nadarenog Briana (James McAvoy) iz radničke porodice na njegovoj prvoj studentskoj godini na univerzitetu u Bristolu. Brian je od malih nogu veliki ljubitelj kviza University Challenge, stvarne i vrlo popularne britanske emisije koja se dugo godina uspješno prikazivala na televiziji. Dolaskom na studij, štreber Brian se pridružuje fakultetskom timu Bristol University Challenge, koji čine i dvije vrlo zanimljive djevojke. Producent filma je Tom Hanks, a sam film je iznimno dobro prihvatila europska, ali i američka publika. U romantičnoj komediji *Penelope* vještica baci kletvu na porodicu Wilhern zbog koje mlada i dobrodušna Penelope (glumi je Christina Ricci) pati cijeloga života. Naime, rodila se s groznim svinjskim nosom koji je nemoguće estetski uljepšati, a kletva će biti skinuta u trenutku kad je neki mladić istoga socijalnoga statusa zaprosi. Na Penelopenu nesreću, svi je mladići u širokom luku izbjegavaju, sve dok se ne pojavi Max. 
     
James McAvoy 2007. ostvaruje glavne uloge u filmovima *Okajanje* i *Priča o Jane Austen*. *Okajanje* je nastalo adaptacijom hvaljena romana britanskoga pisca Iana McEwana, a u filmu glumačko društvo McAvoyu prave Keira Knightley i Vanessa Redgrave. Film je sniman na lokacijama u Velikoj Britaniji i Francuskoj. Zahvaljujući ulozi Robbieja Turnera McAvoy je nominiran za Zlatni globus u kategoriji najboljega glavnog glumca. Film *Okajanje* je početkom 2008. osvojio Zlatni globus u kategoriji najboljega filma, zatim BAFTA-u, a potom je u istoj kategoriji nominiran i za Oscara.

mini|desno|Duff i McAvoy, februar 2007.

*Priča o Jane Austen* govori o navodnoj ljubavi britanske spisateljice Jane Austen i mladoga irskog pravnika Thomasa Lefroyja. Prema nekim proučavateljima Janeina spisateljskog rada i života upravo je gospodin Lefroy poslužio kao inspiracija za stvaranje književnoga lika gospodina Darcyja u romanu *Ponos i predrasude*. Thomasa Lefroya na filmskom je platnu utjelovio James McAvoy, a britansku književnicu Amerikanka Anne Hathaway.

Škotski je glumac završio sa snimanjem akcijskoga filma *Tražen*, nastalog na temelju stripa. Osim što je nositelj filma kao glavni glumac, u njemu glumi bok uz bok s oskarovcima Morganom Freemanom i Angelinom Jolie.

### Privatni život 
James McAvoy je od 2006. u braku s devet godina starijom glumicom Anne-Marie Duff. Upoznali su se na snimanju serije *Shameless*. 2009. par je dobio prvo dijete.

## Filmografija 
### Serije 
### Pozorište 
[mini|desno|*Kraljevska škotska akademija muzike i drame* u [Glasgowu, na kojoj je McAvoy diplomirao glumu 2000. Pohađali su je i glumac Robert Carlyle te novinarka Ruby Wax.]]

* *Oluja*, Brunton Theatre - Ferdinand
* *Romeo i Julija*, The Courtyard Hereford (1999) - Romeo
* *Priča sa zapadne strane*, The Courtyard Hereford (1999) - Riff
* *Ljepotica i zvijer*, Adam Smith Theatre (pantomima, 1999-2000) - Bobby
* *Romeo i Julija*, The Courtyard Hereford (2000) - Romeo
* *The Reel of the Hanged Man*, Traverse Theatre (2000) - Gerald
* *Lovers*, Royal Lyceum Theatre - Joe
* *Out in the Open*, Hampstead Theatre (2001) - Iggy
* *Privates on Parade*, Donmar Warehouse (2001-2002) - vojnik Steven Flowers
* *Breathing Corpses*, Royal Court Theatre (2005) - Ben
* *Macbeth*, London's West End (2013) - Makbet

## Vanjski linkovi 
* 
* james-mcavoy.org

Kategorija:Škotski glumci
Kategorija:Rođeni 1979.
Kategorija:Biografije, Glasgow
Kategorija:Živi ljudi